Sejmeni
Sejmeni (tur. seymen < perz. سگبان, segbān: psar), pripadnici jednog roda janjičarskog pješaštva u Osmanskom Carstvu. Riječ se prvotno odnosila na neredovite vojne jedinice, posebno one bez pušaka, no naposljetku se počela odnositi na svaku naoružanu skupinu izvan redovne vojske. Sejmeni nisu samo bili lojalni osmanskoj državi nego bi postali lojalni svakome tko bi ih dostatno platio. Ovi plaćenici bili su seoskog porijekla.

Ove trupe održavane su podizanjem poreza koji se zvao sekban aqçesi. Sejmeni su bili regrutirani u tolikim količinama da su postali najbrojnija komponenta carskih armija. Upotreba ovih trupa naposljetku je imala teške posljedice: svršetak neprijateljstava, kao u ratu protiv Irana 1590. i ratu protiv Austrije 1606., prouzročio je među sejmenima golemu nezaposlenost i nedostatak sredstava za život. Zbog toga su se mnogi vojnici odlučili na razbojništvo i pobunu, pa su od 1596. do 1610. pljačkali u veliku dijelu Anatolije.

Reference 

Osmanska vojna historija
Vojne jedinice